Възстановяване на изгубени файлове
Michael Terry

Признание-Споделяне на споделеното 4.0 Нелокализиран

Atanas Kovachki
https://launchpad.net/~zdar
Valentin Laskov
https://launchpad.net/~laskov
twlvnn kraftwerk
kraft_werk@tutanota.com 2025

# Възстановяване

# Сканиране за резерви

При всяко ново създаване на резерва се добавя ново „моментно състояние“ на вашите файлове. Всяко моментно състояние има свой собствен запис на файловете към момента на създаването на резервата.

За да прегледаме и възстановим от съществуваща резерва, първо трябва да сканираме наличните резерви и да изберем една, която да проверим.

## Нова инсталация

Ако не сте използвали Déjà Dup на вашия компютър преди (например, ако работите на наскоро инсталирана система), трябва да зададете някои начални настройки.

Отворете „Резерви“.

Натиснете върху бутона Възстановяване от предишно резервно копие….

Ще се появи прозорецът за възстановяване, в който се съхраняват Вашите резервни копия (Вашето Местоположение на резервните копия).

Натиснете върху бутона Търсене

Изчакайте Déjà Dup да сканира местоположението на резервните копия.

## Съществуваща инсталация

Ако се опитвате да възстановите файл от предишно резервно копие на вашия компютър, това също е лесно.

Отворете „Резерви“.

Натиснете върху бутона Преглеждане на резервите

Изчакайте Déjà Dup да сканира местоположението на резервните копия.

# Възстановяване на файлове

Превъртете наличните дати за създаване на резервно копие и натиснете върху тази, която искате да проверите. След това ще се случи едно от две неща, в зависимост от това кога сте направили първото копие.

## Restic

Ако вашите резервни копия са били създадени за първи път с модерна версия на Déjà Dup (49.0 или по-нова), те са били създадени с Restic.

В този случай ще се появи прозорец на файловия мениджър. Може да отворите файловете директно или да ги преместите в останалата част от файловата система, за да ги възстановите.

## Duplicity

Ако вашите резервни копия са били създадени първо с по-стара версия на Déjà Dup (48.2 или по-ранна), те са били създадени с Duplicity.

В този случай ще видите вграден файлов браузър. Изберете файловете, които искате да възстановите, натиснете върху Възстановяване и изберете местоположението.

Ако срещнете проблеми при възстановяването, има по-драстични мерки, които може да опитате.